Der er ikke som en del af fordebatten udarbejdet visualiseringer af projekterne.
Hvis byrådet efter fordebatten beslutter, at der skal arbejdes videre med et projekt, skal der udarbejdes lokalplan og miljøvurdering.
Som en del af denne miljøvurdering skal der udarbejdes visualiseringer.
Her tages der udgangspunkt i billeder fra udvalgte punkter i tilknytning til udsigtspunkter, samlingssteder og veje, hvor omkringliggende naboer færdes i dagligdagen og vil kunne opleve det anlæg, som plangrundlaget giver mulighed for.
Visualiseringerne skal belyse projektets mulige visuelle påvirkning af landskabet og omgivelserne.